el en el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el en el el el el el en el en el en el en el en el en el en el en el en el el en el en el en el en el en el el el el el el el el el el el el el el el el el el el el el el el el el el el el el el el el en el el el el el el es es es tr el el de en en el el
Η Διευθύντρια του Ωδείου, Βάλια Κουλάκου, Καθηγήτρια Ανωτέρων Θεωρητικών – Συνθέτης, σας υποδέχεται προσωπικά, πρόθυμη να συζητήσει με κάθε ενδιαφερόμενο τις μουσικές του ανησυχίες και να επιλέξει ανάμεσα σε καταξιωμένους σολίστ και στο έμπειρο διδακτικό προσωπικό, τον εκπαιδευτικό που θα αναλάβει να σας μυήσει, στα μουσικά μονοπάτια της μουσικής τέχνης & επιστήμης.
Τα Υποχρεωτικά Μαθήματα, σκοπό έχουν την ποικίλη μόρφωση του μελλοντικού δεξιοτέχνη ή μουσικοπαιδαγωγού, ώστε να έχει το γνωστικό υπόβαθρο που θα του επιτρέψει την ολοκλήρωση της μουσικής του προσωπικότητας.
Έτη Φοίτησης Υποχρεωτ. Μαθημάτων
Το Παράρτημα της Αγίας Παρασκευής, στα 38 χρόνια λειτουργίας του, προσφέρει ποιοτικές μουσικές σπουδές στους μαθητές του. Οι Καθηγητές μας, με ζήλο και ευαισθησία, ανοίγουν νέους ορίζοντες στα παιδιά μας. Οι μαθητές μας μαθαίνουν όχι απλά να παίζουν μουσική, αλλά να επικοινωνούν μέσα από αυτή!
Η χρονιά που πέρασε
ΟΠΤΙΚΟ - ΑΚΟΥΣΤΙΚΟ ΥΛΙΚΟ
Φωτογραφίες, Video και Ηχογραφήσεις του Ωδείου μας. Οι Συναυλίες γίνονται στο χώρο του Ωδείου, στο Αμφιθέατρο μας, χωρητικότητας 100 ατόμων, και έχουν κατά βάση εκπαιδευτικό χαρακτήρα.
ΠΟΛΙΤΙΚΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ
Στείλτε μας ένα email ή καλέστε μας στο τηλέφωνο
ΣΥΝΑΥΛΙΕΣ ΣΤΟ ΕΘΝΙΚΟ ΩΔΕΙΟ ΑΓΙΑΣ ΠΑΡΑΣΚΕΥΗΣ
Οι παιδαγωγικές Συναυλίες γίνονται στο χώρο του Ωδείου, στο Αμφιθέατρό μας, χωρητικότητας 100 ατόμων.
Έχουν κατά βάση εκπαιδευτικό χαρακτήρα.
Διενεργούνται ανά επίπεδο οργάνων και φωνής δηλαδή Συναυλίας της  Προκαταρκτική σχολής, Κατωτέρας, Μέσης Ανωτέρας και Μουσικής Δωματίου, όπου λαμβάνουν μέρος όλοι ανεξαιρέτως οι σπουδαστές.
Έτσι όλοι μας οι μαθητές προωθούνται και δέχονται την ίδια προσοχή και μεταχείριση από τους δασκάλους τους και τη  Διεύθυνση του Ωδείου.
Έχουν την δυνατότητα να ακούσουν συμμαθητές τους, του ίδιου επιπέδου, που διδάσκονται από άλλους δασκάλους, να παίζουν ρεπερτόριο ποικίλο, αλλά όχι αδύνατο να παιχτεί και από αυτούς, και ταυτόχρονα χαίρονται τη μουσική ακρόαση.
Έτσι όλα τα παιδιά μαθαίνουν να παίζουν μπροστά σε κοινό, που είναι οι δικοί τους άνθρωποι, καταπολεμώντας το άγχος τους και αποκτώντας κοινωνικότητα και αυτοπεποίθηση, προσόντα απαραίτητα για κάθε μελλοντικό δεξιοτέχνη, αλλά και εφόδια για τη ζωή τους.
Η πεποίθησή μας είναι, ότι οι μεγάλες συναυλίες εκτός Ωδείου, με δεξιοτεχνικού χαρακτήρα και στόχο τη γνωστοποίηση της δουλειάς του Ωδείου, από επιλεγμένους και προχωρημένους σπουδαστές, που μπορούν ν’ αντέξουν στη σκηνή, και να εκτεθούν σε μεγαλύτερο και άγνωστο κοινό, καλό είναι να γίνονται όσο το δυνατόν σε αραιότερα χρονικά διαστήματα ή με την αφορμή κάποιας επετείου.
Στα τόσα χρόνια διεξαγωγής των συναυλιών κατά επίπεδα διαπιστώσαμε ότι:
Οι Καθηγητές έχουν την ευκαιρία ακούγοντας τους των συναδέλφων τους, να αξιολογούν, την πρόοδο των δικών τους μαθητών και να εστιάζουν από την πλευρά του ακροατή πλέον, στις αδυναμίες τους.
Η Καλλιτεχνική Διευθύντρια να έχει ένα δείγμα του δυναμικού κάθε σχολής και να συμβουλεύσει δασκάλους και σπουδαστές.
Οι γονείς μπορούν κι αυτοί – ακούγοντας τόσα παιδιά παράλληλα με το δικό τους – χωρίς εθελοτυφλισμούς,  να αξιολογήσουν και αυτοί την πορεία του παιδιού τους και έτσι βοηθούν το έργο όλων μας.
Με το πέρασμα των χρόνων, πολλοί από τους γονείς έρχονται με διάθεση και αντοχές να ακούσουν και άλλες Συναυλίες μεγαλύτερης διάρκειας, άλλων επιπέδων, φέρνοντας μαζί τους και άτομα που γνωρίζουν μουσική ή συγγενείς και φίλους, με τη σιγουριά ότι το αποτέλεσμα όχι μόνο δεν θα τους διαψεύσει, αλλά θα εισπράξουν και αυτοί τα εγκωμιαστικά σχόλια των συνοδών τους.
Γνωρίζονται στενότερα, με τους σπουδαστές άλλων επιπέδων καθώς παρακολουθούν την πορεία τους, τους ενθαρρύνουν με το χειροκρότημα τους και ονειρεύονται κάποια στιγμή στην θέση εκείνων, να βρεθεί και το δικό τους παιδί.
Είναι συγκινητική η μουσική μύηση και εκπαίδευση γονέων που δήλωναν μέχρι πρότινος ότι δεν είχαν καμμιά σχέση με τη μουσική ή αυτών που μη γνωρίζοντας τη σοβαρότητα των μουσικών σπουδών, παλαιότερα εξέφραζαν και αντιρρήσεις με την πιθανή σοβαρή ενασχόληση ή ακόμη και τον επαγγελματικό προσανατολισμό των παιδιών τους στη μουσική. Αυτοί είναι και οι καλύτεροι διαφημιστές του έργου μας!